સૌ પ્રથમ મગની દાળને 3-4 કલાક પાણીમાં પલાળવી. સહેજ કરકરી વાટવી. વાટેલી દાળને ગળણી પર નિતારવી, જેથી વધારાનું પાણી નીતરી જાય. હવે કઢાઈમાં 2-3 ચમચા ઘી લઈ વાટેલી દાળ ધીમે તાપે શેકવી. ત્યારબાદ થોડું થોડું ઘી નાખતા જવું અને શેકતા જવું. ઘેરો બદામી રંગ થાય ત્યારે તેમાં દૂધ નાખવું. દૂધને બદલે પાણી પણ ચાલે. દૂધનો ભાગ બળી જાય પછી જ સાકર નાખીને ધીમા તાપે હલાવવું. ઘી છૂટવા માંડે ત્યારે વાટેલું કેશર તથા એલચી નાખી નીચે ઉતારી લેવું. ટ્રેમાં અથવા થાળીમાં ઢાળી બદામ પિસ્તાની કતરી પણ ભભરાવી શકાય.